Sagunt promou l'emprenedoria innovadora i sostenible amb una formació gratuïta
29 de maig 2024

L'Ajuntament de Sagunt, a través del departament d'Universitat, Ciència i Innovació, començarà la setmana que ve el curs d'emprenedoria ‘Aprende a emprender. Una aproximación al emprendimiento innovador y sostenible’. El curs s'iniciarà el pròxim 4 de juny i es realitzarà en cinc sessions de 10 a 14 hores al Centre Cívic del Port de Sagunt.

Per al regidor d'Universitat, Ciència i Innovació, Toni Iborra: «**Esta formació és una bona oportunitat per a prendre el pols a l'esperit emprenedor de la ciutat. Sabem que els xicotets emprenedors doten de serveis a la ciutat i omplin de vida els nostres carrers. Per això és important continuar donant-los suport i donar-los eines perquè puguen fer realitat les seues idees d'empresa**».

![](/media/4hyjioiv/toni-iborra-3_c.jpg?width=850&height=566.6666666666666)

El curs es prolongarà durant els dies 7, 10, 11 i 14 de juny amb sessions teòriques i pràctiques en les quals s'abordaran qüestions transversals com l'anàlisi de la idea de negoci, les formes jurídiques, les obligacions comptables i fiscals o els tràmits necessaris per a posar en marxa una activitat.

A més, esta formació inclou aspectes concrets com la innovació en el nou enfocament emprenedor, la perspectiva de gènere en l'emprenedoria i la sostenibilitat.

En este sentit, Toni Iborra ha volgut destacar: «**Com a Ajuntament és molt important que impulsem la cultura de l'emprenedoria innovadora i puguem transmetre la necessitat d'alinear-lo amb bones pràctiques mediambientals i socials**».

La formació es completarà amb pràctiques diàries que aniran, pas a pas, recollint els principals punts del pla d'empresa, eina bàsica per a detectar la viabilitat tècnica i econòmica de qualsevol projecte empresarial.

El curs és gratuït i obert a tota la ciutadania. Per a inscriure's és necessari emplenar el següent qüestionari de participació: [https://forms.gle/sFBLLywkqZYWCfGeA](https://forms.gle/sFBLLywkqZYWCfGeA).

Complementant esta acció, el departament d'Universitat, Ciència i Innovació, situat en l'edifici de La Gerència (av. 9 d'Octubre, 7), atén diàriament persones emprenedores i les acompanya en el procés d'emprenedoria, informant-les tant sobre els passos a seguir com de les possibles ajudes existents per a crear noves empreses. Si desitgen contactar amb el departament, poden fer-ho a través del seu correu ([promocioeconomica@aytosagunto.es](mailto:promocioeconomica@aytosagunto.es)), el telèfon 962655886 o les xarxes socials del mateix departament.

![](/media/15aibsnv/taller-aprende-a-emprender-2024-val_page-0001_c.jpg?width=341&height=482&mode=max)

*   [](http://www.facebook.com/sharer.php?u=https://aytosagunto.es/va/actualitat/sagunt-promou-l-emprenedoria-innovadora-i-sostenible-amb-una-formacio-gratuita/ "Facebook")
*   [](http://twitter.com/share?url=https://aytosagunto.es/va/actualitat/sagunt-promou-l-emprenedoria-innovadora-i-sostenible-amb-una-formacio-gratuita/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-promou-l-emprenedoria-innovadora-i-sostenible-amb-una-formacio-gratuita/ "Linked In")
*   [](mailto:?body=https://aytosagunto.es/va/actualitat/sagunt-promou-l-emprenedoria-innovadora-i-sostenible-amb-una-formacio-gratuita/)